Թուրքերն այսօր Մեջլիսում հայտարարում են, թե հանձնաժողովի ստեղծումից հետո դատ են բացելու բոլոր այն պետությունների դեմ, որոնք զրպարտել են Թուրքիային: Չեն ասում` ճանաչել են Հայոց Ցեղասպանությունը, այլ զրպարտել են, քանի որ ճանչում են այն, ինչը եղելություն է, իսկ նրանց համար ցեղասպանությունը չի եղել: Մենք խնդիրներ ենք ունենալու Ցեղասպանությունը ճանաչած երկրների հետ, հսկայական տուգանքների տակ ենք ընկնելու, ու եթե անգամ Հայաստանը ծախեն, դրանից չենք ազատվելու: Սերժ Սարգսյանը հայտարարեց` կբացենք սահմանը, լավ չի լինի` նորից կփակենք: Այնպիսի տպավորություն է, թե դա որբի գլուխ է` իրենք էլ մազ կտրել են սովորում: «Մոդուս վիվենդի» կենտրոնի ղեկավար Արա Պապյան։